ජයසේකර අපෝන්සු

ගෝනිය මලිමගේ ජයසේකර අපෝන්සු, (උපත 1951 පෙබරවාරි 23), හෙවත් ජයසේකර අපෝන්සු, යනු ශ්‍රී ලංකා සිනමාවේ, වේදිකාවේ සහ රූපවාහිනියේ නළුවෙකි. ඊට අමතරව, ඔහු අධ්‍යක්ෂකවරයෙක් සහ තිර රචකයෙක් ද වේ.

පෞද්ගලික ජීවිතය
අපොන්සු උපත ලැබුවේ 1951 පෙබරවාරි 23 වන දින නුවරඑළිය හි ය. අපොන්සු විවාහ වී සිටින්නේ ජයන්ති අපොන්සු සමඟ වන අතර ඔවුන්ට තමිර අපෝන්සු නම් එක් පුතෙක් සිටී. අපොන්සුට ඔහුගේ බිරිඳ මුලින්ම මුණගැසෙන්නේ 1970 දශකයේ ඔහු විසින් ගල්කිස්ස පැවැත්වූ නාට්‍ය පාසලකදීය. ප්‍රේම සම්බන්ධයකින් පසුව 1978 දී ඔවුන් විවාහ විය. බොහෝ තත්වයන් සහ මුදල් ගැටළු හේතුවෙන්, ඔහු තම බිරිඳ සහ පුතා 2016 මාර්තු මාසයේදී එක්සත් වන තෙක් වසර 30 ක කාලයක් අතහැර දමා මග හැරියේය. ඔහු ඔවුන් අතහැර ගියද, ඔහුගේ සහෝදරියන් සහ සහෝදරයන් එම තීරණාත්මක තිස් වසර තුළ ඔහුගේ බිරිඳ සහ පුතා වෙත සමීප විය. කෙසේ වෙතත්, ඔහු අපොන්සුට වඩා අවුරුදු 42කින් බාල සුජාතා ප්‍රියදර්ශනී සමඟ 2018 දී විවාහ විය.

ඔහුගේ සොයුරිය අවන්ති අපෝන්සු ද ජනප්‍රිය නිළියකි.

වෘත්තීය ජීවිතය
ඔහු වේදිකා නාට්‍ය ජීවිතය ආරම්භ කළේ සම්මාන 12ක් දිනූ ‘‘පාතලේ සොළදදුවෝ’’ නාට්‍යයෙන්. ඔහුගේ වඩාත් ජනප්‍රිය වේදිකා නාට්‍ය වන්නේ තටු, 31, එරි, ගුරු, කිරා, මහ සහ ශේන්, සකෝ,, සමනල්ලු, හතරේ වාට්‍ටුව, ගිජු, ප්‍රෝඩා, තරුව විකිනේ, හොරු, සහ මැඩම් ශෝබා රට පුරා 100 වතාවකට වඩා වේදිකාගත විය. අපෝන්සු තරුණ කලාකරුවන්ට ඉගැන්වීම සඳහා "ශිල්ප කලා ගුරු සෙවණ" නමින් නාට්‍ය රංග පාසලක් ආරම්භ කළේය.

ඔහුගේ ජනප්‍රියම ටෙලි නාට්‍ය රංගනය වූයේ නෝනාවරුණි මහත්වරුනි විකට නාට්‍යය රගපෑ "නිහාල් කරාපිටිය" චරිතයයි. ඔහුට මෙම චරිතය ලැබුණේ මෙම චරිතය මුලින් රගපෑ නළු ග්‍රැන්විල් රොද්‍රිගෝ ඛේදජනක අනතුරකින් මියයෑමෙන් පසුවය. ඔහුගේ මුල්ම ටෙලිනාට්‍ය අධ්‍යක්ෂණය කළේ 2007 වසරේ ස්වර්ණවාහිනියේ විකාශය වූ ‘‘සිල්’’ නාට්‍යය හරහාය. 2021 දී ඔහු "උමා" කුඩා කතා මාලාව අධ්‍යක්ෂණය කළේය.

අපෝන්සු සිය සිනමා ජීවිතය ආරම්භ කළේ 1973 වසරේ සුහද පැතුම චිත්‍රපටියෙනි. එතැන් පටන් ඔහු දශක තුනක් පුරා චිත්‍රපට 35කට වැඩි ප්‍රමාණයකට රඟපා ඇත. ඔහුගේ ප්‍රථම අධ්‍යක්ෂණය 1999 වසරේ රෑ රූ චිත්‍රපටිය හරහා සිදු විය.

තෝරාගත් රූපවාහිනී කතාමාලා 
 ක්ලාස් සිංහල ක්ලාස්
 කටු පවුර
 ඉංගම්මාරුව
 මැඩම් ශෝභා 
 මැටි කඩුලු 
 නයිට් ලර්නර්ස්
 නෝනාවරුනි මහත්වරුනි
 සභාවෙන් අවසරයි
 සංගීතේ
 සුරදුතියෝ
 තූර්යා
 උමා

අධ්‍යක්ෂකවරයෙක් ලෙස
රෑ රූ - 1999
සීතා මං ආවා - 2013
තරු සෝබා - TBD

යොමු කිරීම්

බාහිර සබැඳි

 රංගන දිවියේ හතළිස් වසරක් ජයසේකර අපොන්සු 
 තරුව විකිණේ සමඟ අපොන්සු ආයෙත් වේදිකාවට 

ප්‍රවර්ගය:ශ්‍රී ලාංකික නළුවෝ
Category:සිනමාවේ හාස්‍ය නළුවෝ
Category:ශ්‍රී ලාංකික හාස්‍ය නළුවෝ
ප්‍රවර්ගය:ශ්‍රී ලාංකික අධ්‍යක්ෂවරු
ප්‍රවර්ගය:සිංහල ජනයා